sagorsarker/bangla-wikipedia huggingface dataset:
লিসা হ্যালিডে

লিসা হ্যালিডে (, জন্ম ১৯৭৬) একজন মার্কিন লেখিকা এবং ঔপন্যাসিক। তিনি তার উপন্যাস "আসিমেট্রি" এর জন্য সর্বাধিক জনপ্রিয়, যার জন্য তিনি ২০১৭ সালে হোয়াইটিং পুরস্কার পান।
লিসা হ্যালিডে মেডফিল্ড, ম্যাসাচুসেটস এ একটি মধ্যবিত্ত পরিবারে ১৯৭৬ সালের ১৬ই জুলাই জন্ম গ্রহণ করেন। তার পূর্বপুরুষেরা ইতালির ক্যাম্পানিয়ার। ১৯৮১ সালে, মাত্র ৫ বছর বয়সেই তার বাবা-মা-র বিবাহবিচ্ছেদ হয়। তিনি তার ছোট বোন ও মা, এবং মায়ের তৎকালীন বন্ধু এর সাথে বসবাস করতে লাগেন, পরবর্তীতে তার মা এবং তার বন্ধু বিবাহে আবদ্ধিত হয়। হ্যালিডে স্কুল দক্ষতার সাথে পাস করেছিলেন, এবং পরবর্তিতে হার্ভার্ড-এ পড়াশোনা করেন। হার্ভার্ডে আর্ট হিস্ট্রি অধ্যয়ন করার সময়, তিনি কেমব্রিজ, ম্যাসাচুসেটস এবং সোমারভিল শহরে থাকতেন। ১৯৯8 সালে স্নাতকোত্তর হওয়ার পরে, তিনি ম্যানহাটনে চলে আসেন এবং দ্য ওয়াইলি এজেন্সিতে সহকারী সাহিত্যিক হিসাবে কাজ পেয়েছিলেন এবং পরে পদোন্নতি পান। তিনি সেখানে এক দশকেরও বেশি সময় ধরে বসবাস করেছিলেন। তিনি অ্যাজেন্সিতে ফিলিপ রথ-এর সাথে দেখা করেছিলেন এবং তাঁর সাথে একটি সম্পর্ক বাড়িয়েছিলেন, যা আজও বন্ধুত্ব হিসাবে টিকে আছে।
২০০৬ সালে, তিনি সংস্থাটি ছেড়ে দেন এবং সাহিত্যের দিকে মনোনিবেশ করতে শুরু করেছিলেন। নিজেকে আর্থিকভাবে সহায়তা করার জন্য তিনি কিছু মুক্ত সম্পাদনা এবং গোস্ট রাইটিং করেছিলেন। ২০০৯ সালে তিনি ব্রিটিশ সম্পাদক এবং অনুবাদক থিওকে বিয়ে করেন, যার সাথে তিনি একই সাহিত্য সংস্থায় কাজ করতেন। ২০১১ সালে, তিনি তার স্বামীর সাথে মিলানে চলে আসেন। ২০১৭ সালে তাদের একটি কন্যা হয়।
১৯৯০-এর দশকের মাঝামাঝি সময়ে হ্যালিডে শৌখিন ছোট গল্প এবং বই লিখতে শুরু করেছিলেন। ১৯৯৭  সালে, হার্ভার্ডে অধ্যয়নকালে, তিনি "দ্য আনফিশিয়াল গাইড টু লাইফ অ্যাট হার্ভার্ড ১৯৯৭-১৯৯৮" লিখেন। ২০০৫ সালে, তার ছোট গল্প "স্টাম্প লুই" প্যারিস রিভিউ ম্যাগাজিনে ছাপা হয়। ২০১৮ সালে হ্যালিডে তার প্রথম উপন্যাস "আসিমেট্রি" প্রকাশ করেন, যার জন্য তিনি সাহিত্য বিভাগে একটি হোয়াইটিং পুরস্কার লাভ করেন। বইটি সাইমন এন্ড শুস্টার প্রকাশ করেছিল। দ্য নিউ ইয়র্ক টাইমস, দ্য নিউ ইয়র্কার, টাইম ম্যাগাজিন সহ বেশ কয়েকটি প্রকাশনা তাদের ২০১৮ এর শীর্ষ ১০ বইয়ের তালিকায় বইটিকে স্থান দেয়। বারাক ওবামা তার ২০১৮ সালের সেরা বইগুলির তালিকায় বইটি অন্তর্ভুক্ত করেছিলেন।
পিটো কুটির

পিটার ও ক্যাথরিন ওয়ায়েট কুটির (পিটো কুটির নামে জনপ্রিয়) পর্বতারোহীদের যাত্রাবিরতি ও রাত্রীকালীন অবস্থানের জন্য নির্মিত একটি পর্বত কুটির। এটি কানাডার ব্রিটিশ কলাম্বিয়া প্রদেশের ব্যানফ জাতীয় উদ্যানের অন্তর্গত ওয়াপ্টা বরফক্ষেত্রের উত্তর প্রান্তে অবস্থিত। পিটো হিমবাহের কাছে অবস্থানের কারণে কুটিরটি পর্বতারোহীদের কাছে 'পিটো কুটির' নামে পরিচিত লাভ করে। এটি ১৯৬০-এর দশকে নির্মিত, ওয়াপ্টা বরফক্ষেত্রের আশেপাশে থাকা চারটি কুটিরের অন্যতম এবং কানাডার আলপাইন ক্লাব কর্তৃক পরিচালিত। কুটিরটি পিটো হ্রদ এবং বো কুটির হতে গমনযোগ্য।
পিটো কুটির ১৯৬০-এর দশকে নির্মাণ করা হয়। সেসময় এটি তন্তুকাঁচ দিয়ে বানানো একটি ইগলু ছিল। বুনো পরিবেশে উলভারাইনরা ইগলুটি নষ্ট করে, পরবর্তীতে ধাতব পাত দিয়ে কুটিরটি পুনঃনির্মাণ করা হয়েছিল।
কুটিরটি পিটো ও ট্র্যাপার পর্বতচূড়া, এবং বেকার ,থম্পসন ও রন্ডা পর্বতে গমনের সময় বিশ্রাম ও বিরতির জায়গা হিসেবে ব্যবহৃত হয়। সম্পূর্ণ ওয়াপ্টা বরফক্ষেত্র এই কুটির হতে অবলোকন করা যায়। গ্রীষ্মে এটি ১৮ জন অভিযাত্রীর রাত্রীযাপনের জন্য নির্মিত, তবে শীতকালে ১৬ জন ঘুমাতে পারেন। এটির আলোক ও রান্না ব্যবস্থা প্রোপেন চালিত। কুটিরটির ভিতরে মানববর্জ্য ত্যাগের ব্যবস্থা রাখা হয়নি, যা কুটিরের বাহিরে অবস্থিত।
পিটো কুটিরের পৌছানোর জন্য দুটি নিকটবর্তী বো কুটির এবং পিটো হ্রদ হতে ৬ থেকে ৮ ঘণ্টা হাঁটা পথে যাওয়া যায়। পিটো কুটিরটি থম্পসন পর্বতের গ্রাবরেখার কাছাকাছি হলেও কুটিরে যাওয়ার দুটি পথই হিমবাহের উপর দিয়ে অতিক্রম করতে হয়। পথ দুটির মধ্যে বো কুটির হতে গমন অপেক্ষাকৃত সহজতর, এই পথে ৩-৪ ঘণ্টায় যাওয়া যায়। নিকটস্থ মহাসড়ক হতে পিটো হ্রদ হয়ে এই কুটিরে আসতে ৫-৮ ঘণ্টা সময় লাগে।
রাজকুমার সর্বাধিকারী

রাজকুমার সর্বাধিকারী, রায়বাহাদুর (১৮৩৯ — ৯ জুলাই ১৯১১) ছিলেন একজন ভারতীয় বাঙালি লেখক, বিশিষ্ট শিক্ষাবিদ, যশস্বী সাংবাদিক ও প্রকাশক। প্রখ্যাত সাংবাদিক কৃষ্ণদাস পালের মৃত্যুর পর  হিন্দু প্যাট্রিয়ট পত্রিকার  সম্পাদক হয়েছিলেন তিনি। 
রাজকুমার সর্বাধিকারীর জন্ম ব্রিটিশ ভারতের অধুনা পশ্চিমবঙ্গের হুগলি জেলার খানাকুল ব্লকের রাধানগরের এক কায়স্থ বংশে। 'সঙ্গীতলহরী' ও 'তীর্থভ্রমণ' গ্রন্থের রচয়িতা যদুনাথ সর্বাধিকারী ছিলেন তার পিতা। রাজকুমার যদুনাথ সর্বাধিকারীর আট পুত্র সন্তানের মধ্যে তৃতীয় সন্তান ছিলেন। ইংরাজী ভাষা ও সাহিত্যের অসাধারণ অধিকারী ও সংস্কৃত কলেজের মেধাবী ছাত্র রাজকুমার  বি.এ  ও বি. এল পাশের পর রাজা দক্ষিণারঞ্জন মুখোপাধ্যায়ের আহ্বানে তিনি লখনউ চলে যান। রাজা দক্ষিণারঞ্জন মুখোপাধ্যায়ের সহায়তায় তিনি আওয়ধ  ব্রিটিশ ইন্ডিয়ান অ্যাসোসিয়েশনের সম্পাদক এবং দক্ষিণারঞ্জন মুখোপাধ্যায় প্রতিষ্ঠিত 'সমাচার হিন্দুস্থানী'  পত্রিকার সহ-সম্পাদকের পদ পান। পরে দক্ষিণারঞ্জন প্রতিষ্ঠিত লখনউ কলেজের (পূর্বতন ক্যানিং কলেজের, বর্তমানে  লখনউ বিশ্ববিদ্যালয়ের ) সংস্কৃতের ও আইনের অধ্যাপক হিসাবে ১৮৬৪ খ্রিস্টাব্দ হতে ১৮৮৪ খ্রিস্টাব্দ পর্যন্ত কাজ করেন। সেখানে রাজকুমার অধ্যাপনার সাথে সাথে অযোধ্যার তালুকদার অ্যাসোসিয়েশনের সম্পাদক হন এবং দক্ষতার কাজ করতে থাকেন। আইনগত কোন সমস্যায় তিনি Taluqdari system of oudh তথা 'অযোধ্যার তালুকদারী প্রথা' নামে এক উৎকৃষ্ট গ্রন্থ রচনা করেন। তিনি দক্ষিণারঞ্জন প্রতিষ্ঠিত  "লখনউ টাইমস্" পত্রিকার প্রথম  সম্পাদক ও প্রকাশক  ছিলেন। ১৮৮৪ খ্রিস্টাব্দে কৃষ্ণদাস পালের মৃত্যুর পর তিনি কলকাতার ইংরাজী সাপ্তাহিক হিন্দু প্যাট্রিয়ট পত্রিকার সম্পাদক  হন। অবসর গ্রহণের পর তিনি  কলকাতায় চলে আসেন। তার  প্রচেষ্টাতেই ১৮৯২ খ্রিস্টাব্দের ১৬ই মার্চ হতে হিন্দু প্যাট্রিয়ট দৈনিক সংবাদপত্রে রূপান্তরিত হয়।  তিনি  ব্রিটিশ ইন্ডিয়ান অ্যাসোসিয়েশন ও প্রেস অ্যাসোসিয়েশনের সভাপতি হন এবং কলকাতা বিশ্ববিদ্যালয়ের ঠাকুর আইন অধ্যাপক হন। তার প্রদত্ত টেগোর বক্তৃতামালা "হিন্দু ল' অব ইনহেরিটান্স" নামে প্রকাশিত হয়। তৎকালীন ছাত্রদের উপযোগী  ব্রিটিশ সংবিধানের ইতিহাস - "ইংলণ্ডের শাসন প্রণালী" এদেশে তিনিই প্রথম রচনা করেন তিনটি ভাগে। প্রথম ভাগ এন্ট্রান্স ক্লাশে, দ্বিতীয় ভাগ এফ.এ ক্লাশে ও তৃতীয় ভাগ বি.এ ক্লাশে পড়ানো হত। ব্রিটিশ সরকার তাঁকে "রায়বাহাদুর" উপাধিতে ভূষিত করে। তার রচিত অন্যান্য গ্রন্থ গুলি হল -
পণ্ডিত ঈশ্বরচন্দ্র বিদ্যাসাগরের ঘনিষ্ঠ ও বাল্যবন্ধু প্রসন্নকুমার সর্বাধিকারী ছিলেন তার জ্যেষ্ঠ ভ্রাতা। আর এক অগ্রজ ছিলেন প্রখ্যাত চিকিৎসক সূর্যকুমার  সর্বাধিকারী। এই তিন ভ্রাতা মিলে বাঙালি জাতির উন্নয়ন ও বিকাশ নানা অবদান রেখে গেছেন।  বিধবা বিবাহ আন্দোলনের সময় বিদ্যাসাগরের মহৎ কাজে তাঁদের পূর্ণ সমর্থন ছিল এবং তারা প্রচুর অর্থ সাহায্যও করেছিলেন।  
১৯১১ খ্রিস্টাব্দের ৯ জুলাই তিনি ৭২ বৎসর বয়সে  কলকাতায় প্রয়াত হন।
লেওনার্দো বোনুচ্চি

লেওনার্দো বোনুচ্চি (, ; জন্ম: ১ মে ১৯৮৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব ইয়ুভেন্তুস এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১০ সালে, বোনুচ্চি ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১০১ ম্যাচে ৭টি গোল করেছেন। তিনি ইতালির হয়ে এপর্যন্ত ২টি ফিফা বিশ্বকাপ (২০১০ এবং ২০১৪) এবং ২টি উয়েফা ইউরোপীয় চ্যাম্পিয়নশিপে (২০১২, এবং ২০১৬) অংশগ্রহণ করেছেন, যার মধ্যে ২০১২ সালে চেজারে প্রানদেল্লির অধীনে উয়েফা ইউরোপীয় চ্যাম্পিয়নশিপের রানার-আপ হয়েছেন।
ব্যক্তিগতভাবে, বোনুচ্চি বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে সেরিয়ে আ বর্ষসেরা ফুটবলারের পুরস্কার জয় অন্যতম। দলগতভাবে, বোনুচ্চি এপর্যন্ত ২০টি শিরোপা জয়লাভ করেছেন, যার মধ্যে ৩টি ইন্টার মিলানের হয়ে এবং ১৭টি ইয়ুভেন্তুসের হয়ে জয়লাভ করেছেন।
লেওনার্দো বোনুচ্চি ১৯৮৭ সালের ১লা মে তারিখে ইতালির ভিতের্বোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আলেসসান্দ্রো ফ্লোরেনৎসি

আলেসসান্দ্রো ফ্লোরেনৎসি (, ; জন্ম: ১১ মার্চ ১৯৯১) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব এসি মিলান এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১১ সালে, ফ্লোরেনৎসি ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪২ ম্যাচে ২টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০১৬) অংশগ্রহণ করেছেন।
ব্যক্তিগতভাবে, ফ্লোরেনৎসি বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে পাল্লোনে দার্জেন্তো পুরস্কার জয় অন্যতম। দলগতভাবে, ফ্লোরেনৎসি এপর্যন্ত ২টি শিরোপা জয়লাভ করেছেন, যার উভয়েই পারি সাঁ-জেরমাঁর হয়ে জয়লাভ করেছেন।
আলেসসান্দ্রো ফ্লোরেনৎসি ১৯৯১ সালের ১১ই মার্চ তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফ্রানচেস্কো আচের্বি

ফ্রানচেস্কো আচের্বি (, ; জন্ম: ১০ ফেব্রুয়ারি ১৯৮৮) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১৪ সালে, আচের্বি ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১২ ম্যাচে ১টি গোল করেছেন।
ব্যক্তিগতভাবে, আচের্বি বেশ কিছু পুরস্কার জয়লাভ করেছেন, যার মধ্যে ২০১৪–১৫ মৌসুমে পাল্লোনে দার্জেন্তো পুরস্কার জয় অন্যতম। দলগতভাবে, আচের্বি এপর্যন্ত ২টি শিরোপা জয়লাভ করেছেন, যার মধ্যে উভয়েই লাৎসিয়োর হয়ে জয়লাভ করেছেন।
ফ্রানচেস্কো আচের্বি ১৯৮৮ সালের ১০ই ফেব্রুয়ারি তারিখে ইতালির ভিৎসোলো প্রেদাবিসসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
লেওনার্দো স্পিনাৎসলা

লেওনার্দো স্পিনাৎসলা (, ; জন্ম: ২৫ মার্চ ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১১ সালে, স্পিনাৎসলা ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন।
ব্যক্তিগতভাবে, স্পিনাৎসলা বেশ কিছু পুরস্কার জয়লাভ করেছেন, যার মধ্যে ২০১২ সালে তোর্নেও দি ভারেজ্জিও সেরা খেলোয়াড়ের পুরস্কার জয় অন্যতম। দলগতভাবে, স্পিনাৎসলা এপর্যন্ত ৫টি শিরোপা জয়লাভ করেছেন, যার মধ্যে ২টি ইয়ুভেন্তুসের বয়সভিত্তিক দলের হয়ে, ২টি ইয়ুভেন্তুসের হয়ে এবং ১টি ইতালির হয়ে জয়লাভ করেছেন।
লেওনার্দো স্পিনাৎসলা ১৯৯৩ সালের ২৫শে মার্চ তারিখে ইতালির ফোলিনিয়োে জন্মগ্রহণ করেছেন এবং সেখানেই তার শৈশব অতিবাহিত করেছেন।
সেন্ট্রাল ভিস্তা পুনর্নির্মাণ প্রকল্প

সেন্ট্রাল ভিস্তা পুনর্নির্মাণ প্রকল্পটি নতুন দিল্লির রইসিনা হিলের নিকটে অবস্থিত ভারতের কেন্দ্রীয় প্রশাসনিক অঞ্চল সেন্ট্রাল ভিস্তাটিকে পুনর্নির্মাণের জন্য চলমান পুনর্নির্মাণ কার্যক্রমকে বোঝায়।
অঞ্চলটি ব্রিটিশ উপনিবেশিক শাসনকালে স্যার এডউইন লুটিয়েনস ও স্যার হারবার্ট বেকার দ্বারা নকশা করা হয় এবং স্বাধীনতার পরে ভারত সরকার এলাকাটি ধরে রেখেছিল।
২০২০ থেকে ২০২৪ সালের মধ্যে নির্ধারিত এই প্রকল্পের লক্ষ্য অনুযায়ী, ২০২০ সালের মধ্যে রাষ্ট্রপতি ভবন এবং ভারত গেটের মধ্যে ৩ কিমি (১.৯ মাইল) দীর্ঘ একটি রাজপথের পুনর্নির্মাণ, উত্তর ও দক্ষিণ ব্লকগুলিকে সর্বসাধারণের প্রবেশযোগ্য জাদুঘরে রূপান্তর করা, একটি নতুন সাধারণ কেন্দ্রীয় সচিবালয় তৈরি করে সমস্ত মন্ত্রীর নিয়োগ করা হবে। ভবিষ্যতের সম্প্রসারণের জন্য বর্ধিত আসনের সামর্থ্য, উত্তর ও দক্ষিণ ব্লকের নিকটবর্তী সহসভাপতি এবং প্রধানমন্ত্রীর জন্য নতুন বাসভবন ও কার্যালয় সহ পুরানো কাঠামোগুলির কয়েকটিকে যাদুঘরে রূপান্তরিত করে বর্তমান সংসদ ভবনের নিকটে একটি নতুন সংসদ ভবন নির্মাণ করা হবে।
ক্রিস্তিয়ানো বিরাগি

ক্রিস্তিয়ানো বিরাগি (, ; জন্ম: ১ সেপ্টেম্বর ১৯৯২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব ফিওরেন্তিনা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১০ সালে, বিরাগি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৯ ম্যাচে ১টি গোল করেছেন।
ক্রিস্তিয়ানো বিরাগি ১৯৯২ সালের ১লা সেপ্টেম্বর তারিখে ইতালির চেরনুস্কো সু নাভিলিয়োয় জন্মগ্রহণ করেছেন এবং সেখানেই তার শৈশব অতিবাহিত করেছেন।
জোভান্নি দি লোরেনৎসো

জোভান্নি দি লোরেনৎসো (, ; জন্ম: ৪ আগস্ট ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০১৩ সালে, লোরেনৎসো ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। মাত্র ১ বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২৭ ম্যাচে ৩টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন।
জোভান্নি দি লোরেনৎসো ১৯৯৩ সালের ৪ঠা আগস্ট তারিখে ইতালির কাস্তেনুওভো দি গার্ফানিয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন।
দি লোরেনৎসো ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করেছেন।
দামোদর হরি চাপেকার

দামোদর হরি চাপেকার (জন্ম:- ২৪ জুন ১৮৬৯ - মৃত্যু:- ১৮ এপ্রিল ১৮৯৯) একজন ব্রিটিশ বিরোধী মুক্তিযোদ্ধা শহীদ ছিলেন। দামোদর হরি চাপেকার এবং তাঁর দুই ভাই বালকৃষ্ণ হরি চাপেকার ও বাসুদেব হরি চাপেকার ভারতের স্বাধীনতা সংগ্রামের ইতিহাসে বিশেষ অবদান রেখে গেছেন। এই তিন ভাই বাল গঙ্গাধর তিলক দ্বারা প্রভাবিত হয়েছিল। ইতিহাসে তাদের চাপেকার বন্ধু নামে বিশেষ জানা যায়। র‌্যান্ডকে হত্যা করার অপরাধে তাকে ফাঁসি দেওয়া হয়। এই তিন ভাইয়ের সঙ্গে ছিল মহাদেব বিনায়ক রানাডে, এবং তাকেও একই মামলায় ফাঁসি দেওয়া হয়।
দামোদর হরি চাপেকার চিৎপাবন ব্রাহ্মণবংশীয় তরুণ ২৪শে জুন ১৮৬৯ সালে মহারাষ্ট্রের পুনাতে জন্মগ্রহণ করেছিলেন। বিখ্যাত প্রার্থনাসংগীত- হরিপন্ত চাপেকার, তিন চাপেকার-এর পিতা ছিলেন। দামোদর হরি চাপেকারের বাল্যকাল থেকেই সৈনিক হওয়ার ইচ্ছা ছিল, কিন্তু একজন ব্রাহ্মণ হওয়ার কারণে তাকে ইংরেজরা সৈনিক হিসেবে গ্রহণ করেননি। তিনি তাঁর উত্তরাধিকারে কীর্তনের খ্যাতি পেয়েছিলেন। লোকমান্য বাল গঙ্গাধর তিলক, দামোদর হরি চাপেকারের আদর্শ ছিল।
ডায়েরি অব আ উইম্পি কিড (বই)

ডায়েরি অব আ উইম্পি কিড জেফ কিন্নি রচিত ও অলঙ্করণকৃত একটি শিশুতোষ উপন্যাস। এটি "ডায়েরি অব আ উইম্পি কিড" ধারাবাহিকের প্রথম বই। বইটি গ্রেগ হ্যাফলি নামের এক বালক ও মিডল স্কুলে জনপ্রিয় হওয়ার জন্য তার প্রচেষ্টাকে নিয়ে লেখা।
"ডায়েরি অব আ উইম্পি কিড" সর্বপ্রথম ২০০৪ সালে ফানব্রেইনে প্রকাশিত হয়েছিল। সেখানে এটি প্রায় ২ কোটিবার পড়া হয়েছিল। অন্যান্য পুরস্কারসহ বইটি নিউইয়র্ক টাইমস বেস্ট সেলার হয়েছিল। বইটি অবলম্বনে একটি চলচ্চিত্র নির্মিত হয়েছে, যা ২০১০ সালে মুক্তি পেয়েছিল।
কেন্দ্রীয় চরিত্র গ্রেইগ, তার পরিবার, বন্ধু ও স্থানীয় মিডল স্কুলকে নিয়ে হতাশ। স্কুলে সে কতটা জনপ্রিয় সেটা নিয়ে তার সকল চিন্তা। সে বড় হয়ে ধনী ও জনপ্রিয় হওয়ার দিবাস্বপ্ন দেখে। সে স্কুলে অন্যদের সাথে নিজেকে মানিয়ে নিতে চায়, কিন্তু অধিকাংশ সময়ই তাতে সফল হয়না।
গ্রেইগের সবচেয়ে ভালো বন্ধু। গ্রেগের কথা মত কাজ করার জন্য সে সদা প্রস্তুত। রাউলির সব সময় ছুটি কাটাতে নতুন নতুন জায়গায় ছুটি কাটানো নিয়ে গ্রেইগ বিরক্ত। রাউলি একজন অনুগত বন্ধু হলেও কখনও কখনও সে শিশুসুলভ আচরণ করে। সে মাঝে মাঝে অদ্ভুত পোশাক পরে।
গ্রেইগের তিন বছর বয়সী ছোট ভাই। সে কোন দোষ করলেও কখনই বকা খায়না।
রড্রিক গ্রেইগের বড় ভাই।
হরিণঘাটা পর্যটন কেন্দ্র

হরিনঘাটা পর্যটন কেন্দ্র বরগুনা জেলার পাথরঘাটা উপজেলার দক্ষিণে অবস্থিত পর্যটন কেন্দ্র। হরিণঘাটা আসলে সুন্দরবনেরই একটি অংশ। হরিণ, বানর, সবুজ লতাপাতা, আর পাখির ডাকে সারাক্ষণ মুখর থাকে হরিণঘাটা বনাঞ্চল। এ বনে কোন বাঘ নেই। নতুন ভাবে যোগ হয়েছে নদীর ধারের ঝাউবন।
বরগুনার পাথরঘাটা সংলগ্ন বঙ্গোপসাগর ও পায়রা বন্দর। এর পূর্বে বিষখালী আর পশ্চিমে বলেশ্বর নদের মোহনায় অবস্থিত হরিণঘাটা বনাঞ্চল।
নামকরণ: বড় প্রজাতির মায়াবী চিত্রল হরিণের বিচরণস্থল হওয়ায় এ বনের নামকরণ করা হয়েছে হরিণঘাটা বনাঞ্চল।
১৯৬৭ সাল থেকে বন বিভাগের সম্প্রসারণে নানা প্রজাতির গাছ রোপণের মাধ্যমে বনটি সৃষ্টি করা হয়। বর্তমানে প্রায় ১৮ হাজার একরজুড়ে দৃষ্টিনন্দন এ বনে কেওড়া, গেওয়া, পশুরসহ সুন্দরী ও ঝাউবন রয়েছে। ২০১৩ থেকে ২০১৬ সাল পর্যন্ত এখানে ২০০ হেক্টর এলাকাজুড়ে বনায়ন করা হয়। এছাড়া সাগর তীরে লালদিয়ার চরে নতুন বন হওয়ায় পরিধি ক্রমশ বাড়ছে। এটি এখন বন্যপ্রাণীর অভয়রন্য।
বিভিন্ন বৃক্ষরাজির সুবাদে বনের পরিধি ক্রমশ বাড়ছে। তবে নেই কোন হিংস্র প্রাণী। আছে হরিণ, বনমোরগ, বানর, শুকর, গুইসাপ, লাল কাঁকড়া। এছাড়া রয়েছে নানা প্রজাতির সরীসৃপসহ প্রায় ৩৫ প্রজাতির পাখি। এমনকি হরেকরকম পাখির কলকাকলিতে মুখরিত চারপাশ।
ঘন বন আর সবুজে ছাওয়া বনের সৌন্দর্য বাড়িয়ে দিয়েছে লালদিয়া, পদ্মা, লাঠিমারা সৈকত। সূর্যাস্ত এবং সূর্যোদয়ের দৃশ্য দেখার জন্য এরচেয়ে ভালো পরিবেশ আর নেই।
সাগরের তীর দেখার জন্য নির্মাণ করা হয়েছে ফুট ট্রেইল। এছাড়া বনের ভেতর নির্মাণ করা হয়েছে ওয়াচ টাওয়ার, বিশ্রামাগার ও গোলঘর। এ বনের সবেচেয়ে আকর্ষণীয় দিক হলো- বনের ভেতরে এঁকেবেঁকে বয়ে চলা ছোট-বড় প্রায় ১০-১২টি খাল। জোয়ারের সময় খালগুলো পানিতে পরিপূর্ণ থাকে। ছোট ছোট নৌকায় করে উপভোগ করা যায় বনের মধ্যকার সবুজের সমারোহ।
পিঞ্জর (চলচ্চিত্র)

পিঞ্জর চন্দ্রপ্রকাশ দ্বিবেদী পরিচালিত ২০০৩ সালের ভারতীয় ঐতিহাসিক নাট্য চলচ্চিত্র। এটি অমৃতা প্রীতমের "একই নামের" উপন্যাস অবলম্বনে নির্মিত। এতে ভারত বিভাজনের সময় হিন্দু-মুসলিম সমস্যা তুলে ধরা হয়েছে। চলচ্চিত্রটিতে শ্রেষ্ঠাংশে অভিনয় করেছেন উর্মিলা মাতন্ডকর, মনোজ বাজপেয়ী ও সঞ্জয় সুরি।
মুক্তির পর চলচ্চিত্রটি বিপুল সমাদৃত হয় এবং জাতীয় বিষয়াদি উপস্থাপনের জন্য শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার লাভ করে ও বাজপেয়ী জাতীয় চলচ্চিত্র পুরস্কারের একটি বিশেষ জুরি পুরস্কার অর্জন করেন।
"পিঞ্জর" চলচ্চিত্রটিতে ১০টি গান রয়েছে। সবকয়টি গানের সুরকার উত্তম সিং এবং গীতিকার গুলজার। "চরখা চালাতি মা" ও "ওয়ারিস শাহ নু" গান দুটি লিখেছেন অমৃতা প্রিতম।
কেনান

কেনান (উত্তরপশ্চিম সেমিটীয়: ; ফৈনীকী: 𐤊𐤍𐤏𐤍 – ; – , বা – ; – ; – ) ছিল খ্রিষ্টপূর্ব ২য় সহস্রাব্দে প্রাচীন নিকট প্রাচ্যের একটি সেমিটিকভাষী সভ্যতা ও অঞ্চল। "কনান" নামটি পুরো বাইবেলে বহুবার আবির্ভূত হয়, যেখানে এটি লেভান্তের সাথে সাদৃশ্যপূর্ণ, বিশেষত দক্ষিণ লেভান্তের সেই অঞ্চলগুলির সাথে যা বাইবেলীয় বর্ণনার মূল বিন্যাস প্রদান করে: ফৈনীকিয়া, পলেষ্টিয়া, ইস্রায়েল দেশ এবং অন্যান্য।
"কনানীয়" শব্দটি দক্ষিণাঞ্চলীয় লেভান্ত বা কনান অঞ্চল জুড়ে বিভিন্ন আদিবাসী জনগোষ্ঠীকে—স্থায়ী এবং যাযাবর-মেষপালক উভয়ই—ধারণকারী একটি পাকড়শব্দ হিসাবে ব্যবহৃত হয়। এটি বাইবেলে এখন পর্যন্ত সর্বাধিক ব্যবহৃত জাতিগত শব্দ। যিহোশূয়ের পুস্তকে কনানীয়দের নির্মূল করার জন্য বিভিন্ন জাতির তালিকায় অন্তর্ভুক্ত করা হয়েছে এবং পরবর্তীতে ইস্রায়েলীয়দের দ্বারা ধ্বংসপ্রাপ্ত একটি দল হিসাবে বর্ণনা করা হয়েছে। বাইবেলীয় পণ্ডিত মার্ক স্মিথ বলেন যে প্রত্নতাত্ত্বিক তথ্য থেকে জানা যায় যে, “ইস্রায়েলীয় সংস্কৃতি প্রচুর পরিমাণে কনানীয় সংস্কৃতির উপর সমাপতিত হয়েছিল এবং আহরণ করেছিল… সংক্ষেপে বলতে গেলে ইস্রায়েলীয় সংস্কৃতি স্বভাবগতভাবে মূলত কনানীয় ছিল।” “কনানীয়” নামটি বহু শতাব্দী পর প্রাচীন গ্রীকদের কাছে পরবর্তীকালে খ্রীষ্টপূর্বাব্দ থেকে ফৈনীকীয় হিসাবে পরিচিত জনগোষ্ঠীর আন্তঃনাম হিসাবে সত্যায়িত হয় এবং কনানীয়ভাষীদের কার্থেজে (খ্রিস্টপূর্ব ৯ম শতাব্দীতে প্রতিষ্ঠিত) অভিবাসিত হওয়ার পর উত্তর আফ্রিকার বিলম্বিত প্রাচীনকালীন পুণিকদের দ্বারা স্ব-পদবি এটি হিসাবেও ব্যবহৃত হয়েছিল।
বিলম্বিত ব্রোঞ্জ যুগের আমর্না সময়কালে (খ্রীষ্টপূর্ব ১৪শ শতাব্দী) কনান দেশের তাৎপর্যপূর্ণ ভূ-রাজনৈতিক গুরুত্ব ছিল কেননা মিসরীয়, হিত্তীয়, মিতান্নি এবং অশূরীয় সাম্রাজ্যের আগ্রহক্ষেত্র এই একই বিন্দুতে এসে মিলিত হয়েছিল। কনান সম্পর্কে অনেক আধুনিক জ্ঞান এই অঞ্চলের তেল হাৎসোর, তেল মগিদ্দো, ঐন অসূর এবং গেষরের মতো স্থানগুলিতে প্রত্নতাত্ত্বিক খনন থেকে প্রাপ্ত।
ইউবিসফট মন্ট্রিয়ল

ইউবিসফট ডিভারটিসেমেন্টস ইনকর্পোরেটেড বা ইউবিসফট মন্ট্রিয়ল হলো একটি ভিডিও গেম নির্মাতা কোম্পানি এবং ইউবিসফটের মন্ট্রিয়লের স্টুডিও।
নতুন মাল্টিমিডিয়া চাকরি তৈরিতে মন্ট্রিয়ল, কুইবেক এবং কানাডার সরকার থেকে সহায়তা সহকারে বিশ্বব্যাপী ইউবিসফটের প্রসারনের অংশ হিসাবে ১৯৯৭ সালের এপ্রিলে স্টুডিওটি প্রতিষ্ঠা করা হয়েছিল। স্টুডিওর প্রাথমিক পণ্যগুলি ছিল বিদ্যমান মেধা সম্পদের ভিত্তিতে বাচ্চাদের জন্য তৈরিকৃত লো-প্রোফাইল গেম। ইউবিসফট মন্ট্রিয়লের জনপ্রিয়তার শুরু হয়েছিল টম ক্ল্যানসি'স স্প্লিন্টার সেল এবং ২০০৩ সালের প্রিন্স অফ পার্সিয়া: দ্য স্যান্ডস অফ টাইম প্রকাশের মাধ্যমে। পরবর্তীতে স্টুডিওটি সিরিজে সিক্যুয়াল গেম তৈরি অব্যাহত রেখেছে এবং নিজেদের মেধা সম্পদ যেমন অ্যাসাসিন'স ক্রিড, ফার ক্রাই, ওয়াচ ডগস এবং ফর অনার বিকশিত করেছে।
২০১৭ সালে স্টুডিওটিতে ৩,৫০০-এরও বেশি কর্মী নিযুক্ত রয়েছে, যা এটিকে বিশ্বের বৃহত্তম গেম ডেভলপমেন্ট স্টুডিওগুলির মধ্যে একটি করে তোলে। স্টুডিওটি মন্ট্রিলকে একটি সৃজনশীল শহর হিসাবে প্রতিষ্ঠিত করতে সহায়তা করেছিল যা অন্যান্য ভিডিও গেম ডেভেলপারদের সেখানে স্টুডিও স্থাপন করতে উৎসাহিত করেছিল।
উবিসফ্ট মন্ট্রিয়াল হলো অ্যাসাসিন'স ক্রিড, ফার ক্রাই, টম ক্ল্যানসি'স রেইনবো সিক্স এবং ওয়াচ ডগস সিরিজের গেমসহ অন্যান্য শিরোনামের গেমসের মুখ্য ডেভেলপার।
শমরিয়া

শমরিয়া (; ) হল প্রাচীন ইস্রায়েল দেশের কেন্দ্রীয় অঞ্চলের একটি ঐতিহাসিক ও বাইবেলীয় নাম, যার উত্তরে রয়েছে গালীল এবং দক্ষিণে যিহূদিয়া। খ্রীষ্টাব্দের শুরুর দিকে যোসেফাস এই অঞ্চলটির সীমানা হিসাবে পশ্চিমদিকে ভূমধ্যসাগর এবং পূর্বদিকে যর্দন নদীকে নির্দিষ্ট করেছেন। এর এলাকা মূলত হিব্রু বাইবেলের ইফ্রয়িমের বংশ এবং মনঃশির বংশের জন্য বরাদ্দকৃত অঞ্চলের পশ্চিম অর্ধাংশের সাথে মেলে; শলোমনের মৃত্যুর পর তাঁর সাম্রাজ্য দক্ষিণাঞ্চলীয় যিহূদা রাজ্য এবং উত্তরাঞ্চলীয় ইস্রায়েল রাজ্যে বিভক্ত হয়ে পড়লে এই এলাকাটি ইস্রায়েল রাজ্যের দক্ষিণ অংশ গঠন করে। শমরিয়া ও যিহূদিয়ার মধ্যবর্তী সীমান্ত রামাল্লাহর অক্ষাংশ দ্বারা নির্ধারিত হয়।
"শমরিয়া" নামটি উত্তরাঞ্চলীয় ইস্রায়েল রাজ্যের দ্বিতীয় রাজধানী প্রাচীন শমরিয়া নগরী থেকে উদ্ভূত হয়েছে।
শমরীয় জাতি প্রাচীন শমরিয়ার সাথে সম্পর্কিত। শমরীয়রা নিজেদের ইফ্রয়িম এবং মনঃশির (যোষেফের দুই পুত্র) বংশধর এবং লেবীয়দের উত্তরসূরি বলে দাবি করে। কনান দেশে তাদের প্রবেশের সময় থেকে শুরু করে কিছু গোঁড়া ইহুদিদের ধারণা ছিল যে এটি বাবিলীয় বন্দীদশা থেকে শুরু করে বাবা রাব্বার শাসনামলে শমরীয় শাসন অবধি ছিল। তারা বিন্যামীনের বংশের সাথে নিজেদের অন্তর্ভুক্ত করত যা স্বীকৃত ছিল, তবে ১৯৬০ এর দশকে এই বংশধারাটি বিলুপ্ত হয়ে যায়।
দিঘীনালা বনবিহার

দিঘীনালা বনবিহার () বাংলাদেশে বৌদ্ধ সম্প্রদায়ের একটি বিহার। প্রতিবছর এখানে বৈশাখী পূর্ণিমা (বুদ্ধ পূর্ণিমা) ও বৌদ্ধ ভিক্ষুদের কঠিন চীবর দান অনুষ্ঠান অনুষ্ঠিত হয়। দিঘীনালা বনবিহার বাংলাদেশের অন্যতম বৌদ্ধ তীর্থ স্থান।
এটি দীঘিনালা উপজেলা সদরে অবস্থিত। ১৯৬০ দশকে "ধনপাতায়" কাপ্তাই বাঁধের কারণে সাধনায় অনুপযোগী হওয়ায় রথীন্দ্র শ্রামণ'কে (বনশ্রামণ) সাধনা করার জন্য দিঘীনালা মিঙিনিতে শ্রদ্ধাবান উপাসক নিশিমনি চাক্‌মা ফাং করে আনেন। পরবর্তীতে (২০০০) সালে নন্দপাল মহাথের এবং তার শিষ্যদের বসবাসের জন্য ভক্তকূল এই বিহারটি নির্মাণ করে দেন। তৎকালীন পার্বত্য পূর্ণ মন্ত্রী কল্পরঞ্জন চাকমা তত্ত্বাবধানে দিঘীনালা বনবিহার রক্ষণাবেক্ষনের পূর্ণাঙ্গ কমিটি গঠিত হয়।
পার্বত্য চট্টগ্রামের বৌদ্ধ ধর্মীয় মহাসাধক আর্য পুরুষ, শ্রাবক বুদ্ধ শ্রদ্ধেয় শ্রীমৎ সাধনানন্দ মহাস্থবির। তাঁর জন্ম রাঙামাটি সদর উপজেলার ধনপাতা গ্রামে। বন ভান্তের প্রথম সাধনাস্থলকে ঘিরে তৈরি হয়েছে ২০ একর ভূমির ওপর দীঘিনালা বন বিহার। এ বিহারে রয়েছে ২৩ ফুট উচ্চতার ধ্যানমগ্ন গৌতমবুদ্ধের মূর্তি, ১৩ ফুট উচ্চতার সীবলী মূর্তি, উপগুপ্ত বুদ্ধ (জলবুদ্ধ) সহ বিহার কমপ্লেক্সের স্থাপনা।
খাগড়াছড়ি শহরের উত্তর পূর্ব দিকে দিঘীনালা উপজেলা সদরে বিহারটি অবস্থিত। সবুজ বনানীর ছায়ায় অবস্থিত এই দিঘীনালা বনবিহার। দিঘীনালা বাস স্টেশন থেকে দুই/তিন মিনিটেই বিহারে পৌঁছানো যায়।
তিবিরিয়া

তিবিরিয়া (, ; ) হল গালীল সাগরের পশ্চিমতীরে অবস্থিত একটি শহর। ২০ খ্রীষ্টাব্দের কাছাকাছি সময়ে প্রতিষ্ঠিত এই শহরটির নামকরণ দ্বিতীয় রোমীয় সম্রাট তিবিরিয় কৈসরের সম্মানে করা হয়।
মধ্য ২য় শতাব্দী থেকে তিবিরিয়া ইহুদিধর্মে গুরুত্বপূর্ণ হিসাবে গণ্য হয়ে আসছে এবং ১৬শ শতাব্দী থেকে এটি যিরূশালেম, হিব্রোণ ও সফাতের পাশাপাশি ইহুদিধর্মের চারটি পবিত্র নগরীর একটি হিসাবে বিবেচিত হয়ে আসছে। ২য় থেকে ১০ম শতাব্দী জুড়ে তিবিরিয়া ছিল গালীলের বৃহত্তম যিহূদী নগরী এবং ইস্রায়েল দেশের যিহূদীদের রাজনৈতিক ও ধর্মীয় কেন্দ্র।
ভ্যালেন্টিন রোজ দ্য এল্ডার

ভ্যালেন্টিন রোজ দ্য এল্ডার একজন জার্মান ফার্মাসিস্ট এবং রসায়নবিদ ছিলেন। তিনি ১৭৩৬ সালের ১৬ আগস্ট জার্মানির নিউরুপিন শহরে জন্মগ্রহণ করেন। তিনি রোজ ধাতু নামে কম গলনাঙ্কের একটি গলনশীল সংকর ধাতু আবিষ্কার করেছিলেন। তার নাম অনুসারে সংকর ধাতুটির নাম হয় রোজ মেটাল বা রোজ ধাতু। এই আবিষ্কারের জন্য তিনি আজও স্মরণীয়। রোজ সংকর ধাতুতে বিসমাথ, সীসা এবং টিন থাকে।
১৭৬১ সালের শুরুতে তিনি বার্লিনে একটি ল্যাবরেটরি ও ফার্মাসির মালিক এবং পরিচালক ছিলেন। সেটি জার্মান ভাষায় "Zum Weißen Schwan" বা হোয়াইট সোয়ান নামে পরিচিত ছিল। ১৭৭১ সালে ভ্যালেন্টিন রোজ দ্য এল্ডারের মৃত্যুর পরে খ্যাতনামা রসায়নবিদ মার্টিন হেনরিখ ক্লাপারথ (১৭৪৩ – ১৮১৭) ঐ প্রতিষ্ঠানের পরিচালক হন।
ভ্যালেন্টিন রোজ দ্য এল্ডারের ছেলে যার নাম ভ্যালেনটিন রোজ দ্য ইয়াং ( ১৭৬২ – ১৮০৭)) একজন বিখ্যাত ফার্মাকোলজিস্ট ছিলেন।দুই নাতি হাইনরিখ রোজ ( ১৭৯৫ – ১৮৬৪) এবং গুস্তাভ রোজ (১৭৯৮ – ১৮৭৩) দুজনেই ছিলেন বিখ্যাত খনিজবিদ। গুস্তাভ রোজের ছেলে ভ্যালেন্টিন রোজ (১৮২৯ – ১৯১৬) ছিলেন ধ্রুপদী এবং পাঠ্য সমালোচক। গুস্তাভ রোজের আর এক ছেলে এডমন্ড রোজ (১৮৩৬ – ১৯১৪) ছিলেন একজন বিখ্যাত সার্জন।
১৭৭১ সালের ২৮ এপ্রিল ভ্যালেন্টিন রোজ দ্য এল্ডারের জীবনাবসান হয়।
সিকদার গ্রুপ

সিকদার গ্রুপ পারিবারিক মালিকানাধীন একটি বাংলাদেশী ব্যবসায়িক গোষ্ঠী। জয়নুল হক সিকদার ১৯৫০ এর দশকের গোড়ার দিকে এই গোষ্ঠীটি প্রতিষ্ঠা করেছিলেন, এবং ২০২১ সালে তাঁর মৃত্যুর পূর্ব পর্যন্ত এর চেয়ারম্যান ছিলেন। তার ছেলে রিক হক সিকদার ও রন হক সিকদার সিকদার গ্রুপের পরিচালক।
সিকদার গ্রুপ একটি টেক্সটাইল এবং পোশাক প্রস্তুতকারক সংস্থা হিসাবে কাজ শুরু করেছিলো। সিকদার গ্রুপের সহযোগী প্রতিষ্ঠান পাওয়ারপ্যাক হোল্ডিংস ২০১১ সালের আগস্ট মাসে বিদ্যুৎ উন্নয়ন বোর্ড থেকে একটি বিদ্যুৎ কেন্দ্র নির্মাণের কাজ পায়। এর সহায়ক সংস্থা পাওয়ারপ্যাক পোর্টস লিমিটেডকে ২০১৬ সালে মংলা বন্দরে দুটি জেটি পরিচালনার জন্য সরকারীভাবে চুক্তি দেওয়া হয়েছিল। একই বছর পাওয়ারপ্যাক বাংলাদেশ অর্থনৈতিক অঞ্চল কর্তৃপক্ষের কাছ থেকে বাগেরহাটে মংলা অর্থনৈতিক অঞ্চল পরিচালনার অনুমোদন পায়।
অপহরণ, চাঁদাবাজি, হত্যা চেষ্টা এবং অর্থ পাচারসহ অপরাধমূলক কর্মকাণ্ডের সাথে সম্পর্ক রাখার জন্য সিকদার গ্রুপ বিশ্বের বিভিন্ন আইন প্রয়োগকারী সংস্থার দৃষ্টি আকর্ষণ করেছে।
২০১৬ সালের শেষে, সংস্থাটির দায়বদ্ধতার মধ্যে ছিল তিনটি ব্যাংকের প্রায় ২,০০০ কোটি বাংলাদেশী টাকা (২০১৬ সালের হিসাবে ২৫৩ মিলিয়ন ডলার)।
এই গোষ্ঠী সন্দেহভাজন অর্থ-পাচার, শ্রমিক-শোষণ, অপহরণ এবং নির্যাতনের সাথে জড়িত থাকার অভিযোগের জন্য মিডিয়া এবং আইন প্রয়োগকারী সংস্থাগুলির দৃষ্টি আকর্ষণ করেছে।
২০১০ সালে, মার্কিন ক্যালিফোর্নিয়া রাজ্যে শ্রমিকদের শোষণের অভিযোগে সংস্থাটির ব্যবসার বিরুদ্ধে ৬.৬ মিলিয়ন ডলারের মামলা করা হয়।
২০২০ সালের ১৯ মে এক্সিম ব্যাংক বাংলাদেশের ব্যবস্থাপনা পরিচালক ও সহযোগী ব্যবস্থাপনা পরিচালককে গুলি করে অপহরণ করার অভিযোগে গুলশান থানায় সংস্থার বিরুদ্ধে মামলা দায়ের করা হয়। এই মামলা দায়েরের পরে মামলার প্রধান আসামি রন হক শিকদার ও দিপু হক সিকদার রোগীর ছদ্মবেশে এয়ার অ্যাম্বুলেন্সে দেশ ছেড়ে পালিয়ে গিয়েছিলেন।
স্প্রে ডায়িং

স্প্রে ড্রায়িং হচ্ছে এক ধরনের শুষ্ককরণ প্রক্রিয়া যেখানে তরল বা আংশিক তরল কোন বস্তু থেকে গরম গ্যাসের সাহায্যে পাওডার তৈরি করা হয়। যেসকল বস্তু তাপ সংবেদনশীল তাদের ক্ষেত্রে এই প্রক্রিয়া বেশ কার্যকর। অনেক খাদ্য এবং ওষুধের ক্ষেত্রে এই প্রক্রিয়া অবলম্বন করা হয়। শুষ্ককরণ প্রক্রিয়ায় বাতাসকেই ব্যবহার করা হয়। তবে তরল পদার্থ যদি দাজ্ব্য পদার্থ হয় সেক্ষেত্রে বাতাসের পরিবর্তে নাইট্রোজেন গ্যাস ব্যবহার করা হয়।
প্রতিটি স্প্রে ড্রায়িং যন্ত্রে অটোমাইজার বা স্প্রে নোজল নামে একটি যন্ত্রাংশ থাকে। এর কাজ হচ্ছে তরল পদার্থকে খুব ছোট ছোট ফোঁটায় বের করে দেয়া। অর্থাৎ স্প্রে করা। স্প্রে নোজলের সাহায্যে তরল পদার্থের ফোঁটার আকারও নিয়ন্ত্রণ করা যায়। তবে ভিন্নরকমের নোজলও রয়েছে। তরল পদার্থের ফোঁটার আকার সাধারণত ১০ থেকে ৫০০ মাইক্রো মিটার পর্যন্ত হয়ে থাকে।
সাধারণত সবচেয়ে পরিচিত স্প্রে ড্রায়ার সিংগেল ইফেক্টের হয়ে থাকে। কারণ এখানে বাতাস ঢোকার জন্য মাত্র একটি জায়গায়ই থাকে। বাতাস যেদিক দিয়ে প্রবাহিত হয়, তৈরিকৃত পাওডারগুলোও সেদিকেই প্রবাহিত হয়। তবে এইক্ষেত্রে বাতাসের ধূলিকণা পাওডারের সাথে মিশে যাওয়ার সম্ভাবনা থাকে। এই সমস্যা থেকে বাঁচার জন্য নতুন ধরনের কিছু স্প্রে ড্রায়ার তৈরি করা হয়েছে যেটাকে বলা হয় মাল্টিপল ইফেক্ট স্প্রে ডায়ার।
খাদ্য: পাওডার দুধ, কফি, চা, ডিম, শস্য, মশলা, রক্ত, স্টার্চ, ভিটামিন, এনজাইম, পশু খাদ্য
ওষুধ: এন্টোবায়োটিক্স, মেডিকেলের সরঞ্জাম,
ইন্ডাট্রি: সিরামিক শিল্প, রঙ শিল্প
ভারতে মৎস্য শিকার

ভারতে মৎস্য উৎপাদন এর খাতের সঙ্গে সংশ্লিষ্ট কর্মকাণ্ডে প্রায় ১৪৫ লাখ লোক নিয়োজিত আছে এমন একটি বড় শিল্প। মৎস্য চাষ এবং উৎপাদনে সারা পৃথিবীতে ভারত তৃতীয় স্থানে আছে, চীন এবং ইন্দোনেশিয়ার পরেই।  ভারতের জিডিপি র  ১.০৭ % মৎস্য উদপাদন থেকে আসে।  মৎস্য রপ্তানি থেকে ৩৩৪.৪১ বিলিয়ন ভারতীয় টাকা আয় হয়।  শতকরা ৫৫% মাছ মিষ্টি জলাশয় থেকে আসে। 
মৎস্য, পশুপালন ও ডেয়ারি মন্ত্রকের মতে, ১৯৫০-১৯৫১ সালে মাছের উৎপাদন ৭.৫২ লক্ষ টন থেকে ২০১৮-২০১৯ সালে ১২৫.৯0 লক্ষ টন বেড়েছে, সতেরগুণ বেড়েছে। প্রতি বছর, ভারত ১০ জুলাই জাতীয় মাছ চাষি দিবস হিসাবে পালন করে। কেরালায় কুইলাণ্ডি বন্দরটি এশিয়ার বৃহত্তম ফিশিং হারবার। এটি দীর্ঘতম ব্রেকওয়াটার রয়েছে ।
ভারতের সামুদ্রিক উপকূলরেখা ৭৫১৬ কিলোমিটার (৪৬৭০ মাইল), ৩৮২৭ ধীবর গ্রাম এবং ১৯১৪ টি পুরোদস্তুর ছোট ও বড় মৎস্য বন্দর ও কেন্দ্র আছে।  ভারতের মিষ্টি জলাশয় এর মধ্যে ১৯৫,২০১ কিলোমিটার (১২১,৩০০ মাইল) নদী এবং খাল, ২.৯ মিলিয়ন হেক্টর ক্ষুদ্র ও প্রধান জলাশয়, ২.৪ মিলিয়ন হেক্টর পুকুর এবং হ্রদ এবং প্রায় ০.৮ মিলিয়ন হেক্টর বন্য সমতল জলাভূমি এবং জলাশয় নিয়ে গঠিত। 
মানব ইতিহাসের একেবারে আদিকালেও মাছ মানুষের খাদ্য হিসেবে জনপ্রিয় ছিল। কৌটিল্যের অর্থশাস্ত্রে মাছ চাষের কথা জানা যায়।  কয়েক শতাব্দী ধরে, ভারতের ছোট পুকুরে মাছের সংস্কৃতির একটি প্রচলিত রীতি রয়েছে। মাছ ভারত ও বাংলাদেশের বাঙালিদের কাছে অতি প্রিয়। মাছ আর ভাত ছাড়া বাঙালির খাবার সম্পূর্ণ হয় না, তার তৃপ্তি মেটে না। অনাদিকাল থেকে মাছ এবং ভাতের উপর বাঙালিদের নির্ভরতার কারণে বাঙালিদের পরিচয় হয়েছে ‘মাছে ভাতে বাঙালি’।
জাতীয় আইনগুলির মধ্যে ব্রিটিশ আমলের ভারতীয় মৎস্য আইন, ১৮৯৭ এখনো প্রযোজ্য যা জলে বিষ প্রয়োগ করে এবং বিস্ফোরক ব্যবহার করে মাছ হত্যার জন্য শাস্তি দেয়এছাড়াও পরিবেশ সংরক্ষণ আইন ১৯৮৬, ভারতের মৎস্য ও জলজ শিল্পকে প্রভাবিত করে পরিবেশ সম্পর্কিত সমস্ত বিষয়, জল (দূষণ প্রতিরোধ ও নিয়ন্ত্রণ) আইন ১৯৭৪ এবং বন্যপ্রাণী সুরক্ষা আইন বিরল প্রজাতির মাছের মাছ ধরা রোধ করে। 
ভারতের মৎস্য গবেষণা ও প্রশিক্ষণ সংস্থাগুলি কেন্দ্রীয় এবং রাজ্য সরকার দ্বারা সমর্থিত। প্রধান মৎস্য গবেষণা অধীনে অপারেটিং প্রতিষ্ঠান কৃষি গবেষণা ইন্ডিয়ান কাউন্সিল হয় ভারতের মৎস্য সার্ভে, কেন্দ্রীয় মেরিন ফিশারিজ রিসার্চ ইন্সটিটিউট এ কোচি, মৎস্য শিক্ষা সেন্ট্রাল ইনস্টিটিউট এ মুম্বাই, সেন্ট্রাল ইনল্যান্ড ফিশারিজ রিসার্চ ইন্সটিটিউট এ ব্যারাকপুর, পশ্চিমবঙ্গ, কলকাতার কেন্দ্রীয় ফিশারি কর্পোরেশন, বেঙ্গালুরুতে ফিশারিসের সেন্ট্রাল ইনস্টিটিউট ইনস্টিটিউট এবং কেরালার কোচিতে সেন্ট্রাল ইনস্টিটিউট অফ ফিশারি টেকনোলজি। এছাড়াও মুম্বাইয়ের সেন্ট্রাল ফিশারি এডুকেশন ইনস্টিটিউট মৎস্য প্রশিক্ষণ দেওয়া হয়, যাদের উত্তর প্রদেশের ব্যারাকপুর এবং তেলেঙ্গানার হায়দরাবাদে আনুষঙ্গিক প্রতিষ্ঠান রয়েছে।
মাজাহির উলুম, সাহারানপুরের শিক্ষার্থীদের তালিকা

জামিয়া মাজাহির উলুম সাহারানপুর ভারতের উত্তর প্রদেশের সাহারানপুরে অবস্থিত একটি ইসলামি বিশ্ববিদ্যালয়। এটি দারুল উলুম দেওবন্দের পরে ভারতের দ্বিতীয় বৃহত্তম দেওবন্দি মাদ্রাসা। প্রতিষ্ঠালগ্ন থেকে এই মাদ্রাসার সাথে সংশ্লিষ্ট পণ্ডিতরা হাদিস শাস্ত্রে পাণ্ডিত্য ও তাবলিগ জামাতের সাথে ঘনিষ্ঠ সম্পর্ক রেখে চলেছে।
জামিয়াতুর রশিদ, করাচি

জামিয়াতুর রশিদ, করাচি ( ) পাকিস্তানের করাচিতে অবস্থিত একটি ইসলামি শিক্ষা প্রতিষ্ঠান (মাদ্রাসা)। রশিদ আহমদ লুধিয়ানভি মাদ্রাসাটি প্রতিষ্ঠা করেন। এটি ফেডারেল শিক্ষা ও পেশাদার প্রশিক্ষণ মন্ত্রণালয় এবং উচ্চ শিক্ষা কমিশন কর্তৃক অনুমোদিত পাঠক্রম পরিচালনা করে। মাদ্রাসাটিতে "কুলিয়াতুশ শরিয়াহ" সহ ৩৬টি বিভাগ রয়েছে। এটি "জামিয়া উম্মে হাবিবা লিল-বানাত", "জামিয়া হাফসা লিল-বানাত" এবং "আল-বৈরুনি বালিকা মাধ্যমিক বিদ্যালয়" নামক মেয়েদের জন্য প্রতিষ্ঠিত শিক্ষাপ্রতিষ্ঠানগুলো পরিচালনা করে।
মুফতি আব্দুর রহিম মাদ্রাসাটির বর্তমান প্রধানের দায়িত্ব পালন করছেন। ২০২১ সালের মে মাসে "মাদ্রাসাগুলিতে" ধর্মনিরপেক্ষ ও ধর্মীয় শিক্ষার মধ্যে সামঞ্জস্য করার জন্য মাদ্রাসাটি জামিয়া বিন্নুরীয়ার সাথে যুক্ত হয়ে "মাজমা'আ উলুম আল-ইসলামিয়া" (ইসলামিক বিজ্ঞান বোর্ড) নামে একটি সমন্বিত বোর্ড গঠন করে।
জামিয়াতুর রশিদ মাদ্রাসাটি রশিদ আহমেদ লুধিয়ানভি প্রতিষ্ঠা করেন। মাদ্রাসাটির স্থাপনের পটভূমি ছিল "দারুল ইফতা" (আইনশাসন পরিষদ) গঠন করা। "তমরন-ই-ইফতা" বিভাগটি পাকিস্তানের অন্য কোন মাদ্রাসায় বিদ্যমান ছিল না এবং এটি লুধিয়ানভিকে আহসানবাদে নতুন একটি মাদ্রাসা স্থাপনের জন্য অনুপ্রাণিত করেছিল। মাদ্রাসাটিতে ৩৬ টি বিভাগ রয়েছে।
বিভাগগুলিতে "মাহাদ আল-রাশাদ আল-আরবি" রয়েছে যা আরবি ভাষার প্রচার করে এবং "তখাসসুসাত ফিল ইফতা", যেটি পুরো পাকিস্তানের এই জাতীয় বিভাগ প্রথম এই মাদ্রাসাটিতে চালু করা হয়। ১৯৬৪ সালে লুধিয়ানভি বিভাগটি প্রতিষ্ঠা করেন। বিভাগটি এর পাশাপাশি জ্যোতির্বিদ্যা এবং ভূগোল বিষয়েও শিক্ষা প্রদান করে। করাচি বিশ্ববিদ্যালয়ের গণযোগাযোগ বিভাগের সাবেক চেয়ারম্যান মতিন-উর-রেহমান মুর্তাজা মাদ্রাসাটিতে যোগাযোগ বিভাগের যাত্রা শুরু করেন।
চার বছর মেয়াদী প্রচলিত ইসলামি বিজ্ঞান দিয়ে সজ্জিত করার জন্য এই মাদ্রাসাটিতে ২০০৩ সালে শীর্ষ গ্রেড প্রাপ্ত বিশ্ববিদ্যালয়ের শিক্ষার্থীদের জন্য "কুলিয়াতুশ-শরিয়াহ" প্রোগ্রাম এবং বিভাগের যাত্রা শুরু হয়।
২০২১ সালের ফেব্রুয়ারিতে ফেডারেল শিক্ষা ও পেশাদার প্রশিক্ষণ মন্ত্রণালয় এবং উচ্চ শিক্ষা কমিশন জামিয়াতুর রশিদকে পুরস্কৃত করে। মাদ্রাসাটির ডিগ্রি একটি দ্বিগুণ এমএ সমমান হিসেবে অনুমোদিত হয়।
২০২১ সালের মে মাসে জামিয়াতুর রশিদ জামিয়া বিন্নুরীয়ার সাথে "মজমা'আ উলুম আল-ইসলামিয়া" নামে একটি নতুন বোর্ড গঠন করেন এবং যা বেফাকুল মাদারিসিল আরাবিয়া পাকিস্তান থেকে মাদ্রাসাটিকে বিচ্ছিন্ন করে দেয়। নতুন বোর্ডটি ফেডারেল শিক্ষা ও পেশাদার প্রশিক্ষণ মন্ত্রণালয় দ্বারা অনুমোদিত। নতুন বোর্ডটি সম্পর্কে একাডেমিয়া ম্যাগাজিনে বলা হয়েছে, বোর্ডটি "মাদ্রাসায়" ধর্মীয় শিক্ষার পাশাপাশি আধুনিক শিক্ষা প্রদান করবে যাতে মাদ্রাসার শিক্ষার্থীরা সব জায়গায় সমান সুযোগ গ্রহণ করতে পারে এবং সমাজের উন্নয়নে তারাও ভূমিকা রাখতে পারে "।
জামিয়া তুর রশিদের অধীনে "জামিয়া উম্মে হাবিবা লিল-বানাত", "জামিয়া হাফসা লিল-বানত" এবং "আল-বৈরুনি বালিকা মাধ্যমিক বিদ্যালয়" নামক তিনটি শিক্ষাপ্রতিষ্ঠান পরিচালিত হয়। যেখানে মেয়েরা ধর্মনিরপেক্ষ শিক্ষার পাশাপাশি প্রচলিত ইসলামি বিজ্ঞান শিক্ষা গ্রহণ করতে পারে। জামিয়া সিন্ধু সরকার কর্তৃক অনুমোদিত এবং স্বীকৃত "আল-বেরুনি মডেল মাধ্যমিক বিদ্যালয়" এবং ইন্টারমিডিয়েট কলেজও পরিচালনা করে।
"শিক্ষা, সম্প্রচার এবং পরিষেবা" ত্রি-দর্শন স্লোগানের উপর ভিত্তি করে এই মাদ্রাসাটির একটি মিডিয়া হাউস রয়েছে। মাদ্রাসাটির লক্ষ্য একটি শিক্ষামূলক ওয়েব চ্যানেল এবং একটি স্যাটেলাইট টিভি চ্যানেল শুরু করা।
মাদ্রাসাটি নিম্নোক্ত প্রকাশনাগুলো প্রকাশ করে:
বৈজনাথ সিং

শ্রী বৈজনাথ সিং, এসি ছিলেন একজন ভারতীয় সিভিলিয়ান, যাকে মরণোত্তরভাবে ভারতের সর্বোচ্চ শান্তিকালীন বীরত্বের পুরস্কার অশোক চক্র প্রদান করা হয়েছিল । 
শ্রী রূপ সিং এর পুত্র শ্রী বৈজনাথ সিং এর চাহিপুরা গ্রামে এর মধ্য প্রদেশ ভিন্দ জেলার চাহিপুরা গ্রামে জন্মগ্রহণ করেন। তাঁর পরিবারে সেনাবাহিনীতে সাহসিকতার সাথে সেবা করার ও কর্তব্য পালনের প্রথা ছিল।
ভিন্দ জেলার এই অঞ্চলটি ডাকাত দ্বারা সন্ত্রাসিত হয়েছিল এবং বৈজনাথ আফসোস করতেন যে কয়েকজন ডাকাত এসে পুরো গ্রামটিকে লুট করবে। তাঁর দস্যু প্রবণ অঞ্চলটি তাদের সন্ত্রাসের রাজত্ব থেকে মুক্ত করতে, বৈজনাথ সিং সাহসিকতার এমন এক নজির স্থাপন করেছিলেন যে ডাকাতরা আবার তাঁর গ্রামে প্রবেশ করতে ভীত হয়েছিল। ডাকাতরা আসত, লুটপাট করে এবং বেপরোয়াভাবে হত্যা করত। কিন্তু এবার, বৈজ নাথ সিদ্ধান্ত নিয়েছিলেন যে ডাকাতরা পরের বার আসবে, তখন তারা আর জীবিত ফিরে যাবে না। তিনি তা করেছিলেন, নিজের জীবনকে ঝুঁকির মধ্যে রেখে। ১৯৬৯ সালের ২২ অক্টোবর কুখ্যাত ডাকাত সারু সিংহ মালপুরা গ্রামের শ্রী মোহার সিং ও শ্রী উদয় সিংহকে হত্যা করে। এই খবর শুনে মালপুরা ও রাহুলি গ্রামের নাগরিকরা অপরাধের জায়গায় পৌঁছে ডাকাতদের উপর নির্বিচারে গুলি চালানো শুরু করে। ডাকাতরা বিপদটি অনুভব করে পালিয়ে যায়। কিন্তু যাওয়ার সময় তারা অন্য এক গ্রামবাসীকে হত্যা করে। চাহিপুরার নাগরিক বৈজনাথ সিংও গুলি চালানোর শব্দ শুনেছিলেন। তিনি বাড়ি থেকে বন্দুক দিয়ে ডাকাতদের সাথে লড়াই করার জন্য প্রস্তুত হয়েছিলেন। গ্রামবাসীরা তাঁকে থামানোর চেষ্টা করে বলেছিল যে ডাকাত সংখ্যায় বেশি এবং তাদের কাছে অস্ত্রও রয়েছে তবে বৈজনাথ কারও কথা শোনেনি এবং ডাকাতদের দিকে দৌড়ে গেলেন। পরে ডাকাতদের ১ কিলোমিটার ফথ অনুসরণ করে, তিনি শত্রুদের দলটিকে দেখতে পেয়েছিলেন। বৈজনাথ ডাকাতদের চ্যালেঞ্জ জানান এবং তাদের উপর গুলি চালাতে থাকেন। তারা ক্রস ফায়ারে সাড়া ফেলে এবং প্রায় আধা ঘণ্টা ধরে গুলি চালিয়ে যায়। বৈজনাথ তখনও একা লড়াই করছিলেন। কিছুক্ষণ পর ডাকাতরা তাকে ঘিরে ধরে। বিপদ অনুভব করে সে তাঁর অবস্থান পরিবর্তন করার চেষ্টা করেছিল, কিন্তু ততক্ষণে ডাকাতরা ইতোমধ্যে তাকে লক্ষ্য করে ফেলেছিল। বহু গুলিবিদ্ধ হয়ে তিনি ঘটনাস্থলেই মারা যান।
ডাকাতদের সাথে একাই লড়াই করে তিনি প্রচুর সাহস দেখিয়েছিলেন। তাঁর আশ্চর্য সাহসীকতার জন্য, তিনি মরণোত্তর অশোক চক্রকে ভূষিত করেছিলেন।
ভূরে লাল

শ্রী ভূরে লাল, এসি (২০ শে মার্চ ১৯৩৮) ছিলেন একজন অবসরপ্রাপ্ত পুলিশ কর্মী, যিনি ভারতের সর্বোচ্চ শান্তিময়ী সাহসী পুরস্কার অশোক চক্র দ্বারা ভূষিত হয়েছিলেন। 
শ্রী ভূরে লাল ১৯৩৮ সালের ২০ শে মার্চ মধ্য প্রদেশের গুনা জেলার বজরঙ্গগড় গ্রামে জন্মগ্রহণ করেছিলেন। তাঁর বাবার নাম শ্রী নানহু লাল।
১৯৬৫ সালের ২০ জুন শ্রী ভূুরে লাল মধ্যপ্রদেশ পুলিশে যোগদান করেন। তিনি পুলিশ বিভাগে সাত বছর দায়িত্ব পালন করেছিলেন।
মধ্যপ্রদেশের গুনা জেলার আশেপাশের অঞ্চলে এক কুখ্যাত ডাকাত নাহার সিং এর সন্ত্রাসের রাজত্ব ছিল। নাহার সিং পুলিশকে শক্ত সময় দিতেন। তিনি গ্রামে লুটপাট করতেন। একটি খবর ছিল যে ১৪ ও ১৫ জুলাই রাতে কুখ্যাত ডাকাত নাহার সিং, তার দল নিয়ে গিন্দখো বনে লুকিয়ে ছিল। এই খবরের পেছনের সত্যতা যাচাই করার জন্য, স্বয়ং ভুরে লাল বনে যাওয়ার সিদ্ধান্ত নিয়েছিলেন। এটি একটি অত্যন্ত বিপজ্জনক পদক্ষেপ ছিল, তবে তিনি এগিয়ে গিয়েছিলেন এবং এটি সত্য বলে জানতে পেরেছিলেন এবং নাহার সিং সেই বনে লুকিয়ে ছিলেন। এ সম্পর্কে শ্রী ভূরে লাল তাঁর বিভাগকে জানিয়েছিলেন। পুলিশ প্রস্তুতির জন্য কিছুটা সময় নিয়েছিল। তারা সতর্ক ছিল যে ডাকাতরা বন ছাড়বে না। শ্রী ভূরে লাল তাঁর বন্দুকটি সঙ্গে করে রাতের অন্ধকারে আবার বনে গেলেন। নিজের জীবনকে ঝুঁকিতে ফেলে তিনি ডাকাতদের কাছাকাছি পৌঁছেছিলেন। নাহার সিং এর অবস্থান জানতে পেরে তিনি শ্রী ভুরে লালকে লক্ষ্য করে গুলি চালান। শ্রী ভূরে লাল খুব চটপটে ছিলেন এবং সে সময় তিনিও যথেষ্ট সচেতন ছিলেন, তাই তিনি এটিকে ছুঁড়ে মারলেন এবং পাল্টা ডাকাতদের উপর আক্রমণ করলেন। তাঁর লক্ষ্যটি নিখুঁত ছিল এবং নাহার সিং তার বুলেটে গুলিবিদ্ধ হয়ে পড়ে গেল। নাহার সিং এর কমরেডরা পালানোর চেষ্টা করেছিল, কিন্তু ভুরে লাল তাদের উপর ঝাঁপিয়ে পড়েন। এদিকে, পুলিশও ঘটনাস্থলে এসে সমস্ত ডাকাতদের গ্রেপ্তার করেছে।
শ্রী ভূরে লাল তাঁর সাহস এবং তাৎপর্য দেখিয়েছিলেন এবং সফলভাবে ডাকাত নাহার সিংকে হত্যা করতে সক্ষম হন এবং তাঁর সহযোগীদের গ্রেপ্তার করতে সক্ষম হন। পরাক্রম ও সাহসের জন্য তাঁকে অশোক চক্র দ্বারা ভূষিত করা হয়েছিল।
রণধীর প্রসাদ বর্মা

রণধীর প্রসাদ বর্মা, এসি (১৯৫২ - ১৯৯১) একজন ভারতীয় পুলিশ অফিসার যিনি ভারতের ঝাড়খণ্ডের ধানবাদে একটি ব্যাংকে ডাকতদের আক্রমণ প্রতিহত করার সময় শহীদ হয়েছিলেন। তিনি মরণোত্তরভাবে ভারতের শান্তিকালীন সর্বোচ্চ বীরত্বের পুরস্কার অশোক চক্রে ভূষিত হয়েছিলেন। ভারত সরকার ২০০৪ সালে তাঁর সম্মানে একটি স্মারক ডাকটিকিটও জারি করেছিল। 
রণধীর বর্মা ঝাড়খণ্ডের কায়স্থ পরিবারে জন্মগ্রহণ করেছিলেন। তিনি পাটনা বিশ্ববিদ্যালয় থেকে স্নাতক হয়়েছিলেন।
১৯৯১ সালের ৩ জানুয়ারি তিনি ব্যাংক অফ ইন্ডিয়ার ধানবাদ শাখায় একে 47 স্বয়ংক্রিয় রাইফেল সজ্জিত সন্ত্রাসীদের একটি গোষ্ঠীর মুখোমুখি হন, যারা ডাকাতির চেষ্টা করে। বর্মার বন্দুকযুদ্ধের ফলে তাঁর পিস্তল দিয়ে তিনি দু'জন ডাকাতকে হত্যা করেন এবং শেষে তিনি শহীদ হন।
তিনি বীরত্বের জন্য ভারতের সর্বোচ্চ শান্তিকালীন বীরত্বের পুরস্কার অশোক চক্রে দ্বারা ভূষিত হয়েছিলেন।
কে. প্রসাদ বাবু

কে. প্রসাদ বাবু এসি (১৯৮১ - ১৭ এপ্রিল ২০১৩) একজন ভারতীয় পুলিশ অফিসার ছিলেন যা অন্ধ্র প্রদেশ পুলিশের গ্রেহাউন্ডস স্পেশাল অপারেশন গ্রুপের অন্তর্ভুক্ত ছিল। নয়টি মাওবাদীকে নিহত করেন এবং চার কর্মকর্তার জীবন বাঁচাতে সহায়তা করার পরে তিনি শহীদ হন। তিনি মরণোত্তরভাবে ২০১৩ সালে ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন।
বাবু হলেন অন্ধ্রপ্রদেশের প্রথম পুলিশ অফিসার যিনি অশোক চক্রকে ভূষিত করেন, যে পুরস্কারটির দ্বারা সাধারণত সৈন্যদের সম্মাানি করা হয়।
প্রসাদ বাবু ১৯৮১ সালে মার্টুরু, বিশাখাপত্তনম জেলায় করণাম ভেঙ্কট রমন নাইডু এবং সত্যবতীর পরিবারে জন্মগ্রহণ করেছিলেন। তাঁর পুরো নাম করণাম লীলা ভেঙ্কট শ্রীহরি নাগা ভারাপ্রসাদ। তাঁর বাবা রমনা অন্ধ্র প্রদেশ পুলিশে অবসরপ্রাপ্ত সার্কেল ইন্সপেক্টর ।
প্রসাদ বাবু ২০০৪ সালে অন্ধ্র প্রদেশ পুলিশ চাকরিতে যোগদান করেন এবং পরে অভিজাত গ্রেহাউন্ডস বিভাগে স্থানান্তরিত হন। প্রসাদ ছিলেন অন্ধ্র প্রদেশ - ছত্তিশগড় রাজ্য সীমান্তে মোতায়েন গ্রেহাউন্ডস ইউনিটের ইনচার্জ অফিসার। 
১৬ এপ্রিল ২০১৩, ৭০ মাওবাদীদের একটি দল গ্রেহাউন্ড ইউনিটকে আক্রমণ করে এবং বোমা ফেলেছিল। প্রসাদ বাবু প্রতিশোধ গ্রহণকারী দলের নেতৃত্ব দিয়েছিলেন এবং নয়টি শীর্ষ আক্রমণকারীকে হত্যা এবং দুটি লড়াইয়ে অন্যকে আহত করার ক্ষেত্রে মুখ্য ভূমিকা পালন করেছিলেন। পুলিশ যখন হেলিকপ্টার হামলা শুরু করে তখন হেলিকপ্টারটিকে একশো জন মাওবাদী আক্রমণ করে, সেই কারণে হেলিকপ্টারটিকে সরিয়ে নেওয়া হয়। হেলিকপ্টারটি ইতোমধ্যে ৫ টি হামলা চালিয়েছে এবং পুলিশে মাত্র ১৯ জনকে সরিয়ে নেওয়া হয়েছে। এর মধ্যে ১৪ জন বিমানটিতে আরোহণ করেছিলেন, বাবুসহ তাদের মধ্যে ৫ জন রয়েছেন এবং যারা কভার সরবরাহ করেছিলেন। 
যাইহোক, হেলিকপ্টারটি চলে যাওয়ার সাথে সাথে আরও মাওবাদীরা এসে বাবু ও অন্যদের ঘিরে ফেলতে শুরু করলেন। বাবু অন্য চার পুলিশ সদস্যকে দক্ষিণে একটি নিরাপদ জায়গায় ছেড়ে যেতে বললেন, যখন তিনি প্রায় ২০০ জঙ্গিদের বিরুদ্ধে রুখে দাড়ান। তখন তিনি তাদের হাতে ধরা পড়েন এবং অত্যাচারিত হয়ে তাঁকে হত্যা করা হয়। 
সব মিলিয়ে নয় জন মাওবাদী নিহত হওয়ার ক্ষেত্রে তিনি গুরুত্বপূর্ণ ভূমিকা পালন করেছিলেন এবং চার কর্মকর্তার জীবন বাঁচাতে সহায়তা করেছিলেন। 
১৫ ই আগস্ট ২০১৩, তিনি অশোক চক্রের জন্য মরণোত্তর মনোনীত হয়েছিলেন, যা ভারতের সর্বোচ্চ শান্তিকালীন বীরত্বের পুরস্কার। ২৬ শে জানুয়ারী, ২০১৪ তে নয়াদিল্লিতে রাষ্ট্রপতি প্রণব মুখোপাধ্যায়ের কাছ থেকে তাঁর পিতা ভেঙ্কট রমনা নাইডু এই পুরস্কারটি গ্রহণ করেন। বাবু হলেন অন্ধ্রপ্রদেশের প্রথম পুলিশ অফিসার যিনি অশোক চক্র মরণোত্তর ভূষিত হন, এই পুরস্কারটির দ্বারা সাধারণত সৈন্যদের সম্মানিত করা হয়। 
অশোক চক্রের পুরস্কারের সময় ভারতের রাষ্ট্রপতি দ্বারা উদ্ধৃত উদ্ধৃতি "শ্রী প্রসাদ বাবু মাওবাদীদের বিরুদ্ধে লড়াইয়ে সবচেয়ে স্পষ্টত বৌদ্ধিকতা, দায়িত্বের প্রতি ব্যতিক্রমী নিষ্ঠা এবং অনুকরণীয় নেতৃত্ব প্রদর্শন করেছিলেন এবং সর্বোচ্চ ত্যাগ স্বীকার করেছিলেন"
আরশাদ-উজ জামান

আরশাদ-উজ জামান বাংলাদেশের রাষ্ট্রদূত এবং সাবেক রাষ্ট্রপতি বদরুদ্দোজা চৌধুরী উপদেষ্টা ছিলেন।
জামানের জন্ম হয় বাগেরহাট জেলায়। তার পিতা ছিলেন খান বাহাদুর ফজলুর রহমান। তিনি কলকাতা বিশ্ববিদ্যালয় থেকে স্নাতক হন। এরপর তিনি সরোবন বিশ্ববিদ্যালয় থেকে রাজনীতি বিষয়ে অধ্যয়ন করেন।
১৯৬২-১৯৬৩ সালে জামান জাতিসংঘে পাকিস্তানের স্থায়ী মিশনে প্রেস সংযুক্তি হিসাবে দায়িত্ব পালন করেন।
জামান আলজেরিয়া, সেনেগাল এবং মিশরে বাংলাদেশের রাষ্ট্রদূতের দায়িত্ব পালন করেছিলেন। তিনি রাজনৈতিক বিষয়ক সহকারী সেক্রেটারি জেনারেল হিসাবে ইসলামি সহযোগিতা সংস্থায় দায়িত্ব পালন করেছিলেন। তিনি আন্দ্রে ম্যালারাক্সের রচনা অনুবাদ করেছিলেন এবং ফ্রান্স সরকার কর্তৃক তাকে লিজিওন অফ অনার প্রদান করা হয়। 
কূটনীতিক হিসাবে অবসর নেওয়ার পরে তিনি জনকণ্ঠ, ঢাকা কুরিয়ার এবং দ্য ডেইলি স্টারের মতো বেশ কয়েকটি বাংলাদেশী পত্রিকায় লিখেছিলেন। তিনি রাষ্ট্রপতি বদরুদ্দোজা চৌধুরীর উপদেষ্টা হিসাবেও কাজ করেছিলেন।"২০০০ সালে, তিনি প্রিভিলেজড উইটেনস: মেমোয়ারস অফ দ্য ডিপ্লোম্যাট" নামে একটি স্মৃতিকথা প্রকাশ করেছিলেন। তিনি বিকল্পধারা বাংলাদেশের প্রেসিডিয়াম সদস্য ছিলেন।
জামান ১৯৫০-এর দশকে পাকিস্তান কনস্যুলেটে কর্মরত ছিলেন এবং ভাসফিয়ে কলমুকের অধীনে তুর্কি ভাষায় পড়াশোনা করেছিলেন। সে তাকে বিয়ে করেছিল এবং তাদের দুটি কন্যা রয়েছে; জেসমিন এবং তুর্কি সাংবাদিক আমবেরিন জামান।
জামান ১৩ ই এপ্রিল ২০০৮ সালে মারা যান।
প্রমোদ কুমার শতপথী

সহকারী কমান্ড্যান্ট প্রমোদ কুমার শতপথী, এসি ছিলেন ওড়িশা স্পেশাল সশস্ত্র পুলিশের স্পেশাল অপারেশন গ্রুপের একজন পুলিশ অফিসার, যা ভারতের ওড়িশা পুলিশের অধীনে আসে। তিনি মরণোত্তর ভারতের সর্বোচ্চ শান্তিকালীন বীরত্বের পুরস্কার অশোক চক্র দ্বারা ভূষিত হন।
২০০৮ সালের ১৫ ফেব্রুয়ারির রাতে ভারতের ওড়িশার ভুবনেশ্বর ও তার আশেপাশের বিভিন্ন স্থানে প্রায় ৫০০ সশস্ত্র নকশাল পুলিশকে আক্রমণ করে। এই সংবাদ শুনে, শ্রী শতপথী মাত্র ২০ জন উপলব্ধ পুলিশকর্মী নিয়ে নয়াগড়ের জঙ্গলের অভ্যন্তরে পৌঁছেছিলেন এবং লুকিয়ে থাকা জঙ্গিদের উপর আক্রমণ শুরু করেছিলেন। পরবর্তী লড়াইয়ে, শ্রী শতপথী সাহসের সাথে এই অভিযানের নেতৃত্ব দিয়েছিলেন কিন্তু শেষ পর্যন্ত তিনি শহীদ হন। 
এই সাহসী কাজের জন্য তিনি মরণোত্তরভাবে ২৬ ফেব্রুয়ারি ২০০৯ এ ভারতের সর্বোচ্চ বীরত্বের পুরস্কার অশোক চক্র দ্বারা ভূষিত হন।
কারেন্টস

কার্রেন্টস অস্ট্রেলীয় বহু-বাদ্যযন্ত্রী কেভিন পার্কারের সাইকাইডেলিক সংগীত প্রকল্প টেম ইম্পালার তৃতীয় স্টুডিও অ্যালবাম। এটি মডুলার রেকোর্ডিংস এবং ইউনিভার্সাল মিউজিক কর্তক ১৫ই জুলাই ২০১৭ সালে অস্ট্রেলিয়ায় প্রকাশিত হয়েছিল। যুক্তরাষ্ট্রে এটি ইন্টারস্কোপ রেকর্ডস এবং ফিকশন রেকর্ডস প্রকাশ করেছিল, ক্যারোলিন ইন্টারন্যাশনাল এটি অন্যান্য আন্তর্জাতিক অঞ্চলে প্রকাশ করেছিল। রেকর্ডিং ষ্টুডিওতে, পার্কার বরাবরের মতো প্রকল্পটির সমস্ত সংগীত লেখেন, রেকর্ড করেন, সম্পাদনা করেন এবং উৎপাদন করেন। অ্যালবামটি অস্ট্রেলিয়ায় এক নম্বরে, যুক্তরাজ্যে তিন নম্বরে এবং যুক্তরাষ্ট্রে চার নম্বরে আত্মপ্রকাশ করে, টেম ইম্পালার সেরা চার্টিং রিলিজে পরিণত হয়।অ্যালবামটি সমালোচকদের থেকে ব্যাপক প্রশংসা লাভ করে। মার্কিন সংগীত প্রকাশনা "পিচফোর্ক" আলবামটিকে ২১শ শতাব্দীর অন্যতম সেরা রক অ্যালবাম হিসেবে স্বীকৃতি দিয়ে একে ১০০ -তে ৯৩ (অথবা ৯.৩/১০) রেটিং দেয়। ২০১৫ এর এআরআইএ সংগীত পুরস্কারে কার্রেন্টসকে বছরের সেরা রক অ্যালবাম ঘোষণা করা হয়। একই বছর এলবামটি গ্র্যামি অ্যাওয়ার্ড এ সেরা অল্টারনেটিভ রক অ্যালবাম হিসাবে মনোনয়ন পেয়েছিলো। কার্রেন্টস এর ওপেনিং ট্র্যাক ""লেট ইট হ্যাপেন"" বহু সংগীত সমালোচক ও প্রকাশনীর ২০১৫ এর সেরা সংগীত তালিকায় স্থান পায়। পিচফোর্ক এর ইয়ান কোহেন সংগীতটিকে "বেস্ট নিউ ট্র্যাক" উপাধিতে ভূষিত করেন। মার্কিন ডিজে, সংগীত প্রযোজক এবং গীতিকার মার্ক রনসন, "লেট ইট হ্যাপেন" এর গানের কথাকে শতাব্দীর অন্যতম সেরা হিসাবে আখ্যায়িত করেন। অ্যালবামটির চুতুর্থ ট্র্যাক ""দ্য লেস আই নো দ্য বেটার"" অস্ট্রেলিয়ার সরকারি অনুদানপুষ্ট রেডিও স্টেশন ট্রিপল জে'র ""হটেস্ট ওয়ান হান্ড্রেড অফ দ্য ডেকেইড"" তালিকায় প্রথম স্থান অর্জন করে। ২০২১ সালের মে মাসে সংগীতটি ১ বিলিয়ন স্ট্রিমের মাইলফলক অর্জন করে।
রাজেন্দ্রনাথ সেন

রাজেন্দ্রনাথ সেন (১৮৭৮ — ১৯৩৬) একজন বিশিষ্ট বাঙালি উদ্যোগপতি ও শিক্ষাবিদ।
রাজেন্দ্রনাথ এর পিতার নাম মধুসূদন সেন। সেন্ট জেভিয়ার্স কলেজ থেকে এফ এ পাশ করেন ও ১৮৯৮ সালে প্রেসিডেন্সী কলেজ থেকে ফিজিক্স ও কেমিস্ট্রিতে প্ৰথম হয়ে এম.এ. পরীক্ষায় উত্তীর্ণ হন এবং কিছুদিন উত্তরপাড়া কলেজ ও ঢাকার জগন্নাথ কলেজে শিক্ষকতা করেন। ১৯০৭ সালে ঘোষ স্কলারশিপ নিয়ে বিলাত যান এবং লীডস বিশ্ববিদ্যালয় থেকে এমএসসি পাশ করেন তিনি।
দেশে ফিরে ১৯১০ সালে ইন্ডিয়ান এড়ুকেশনাল সার্ভিসে মনোনীত হন রাজেন্দ্রনাথ। তিনি ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর অর্থাৎ বেঙ্গল ইঞ্জিনিয়ারিং কলেজের কেমিষ্ট্রি বিভাগে অধ্যাপনা শুরু করেন। ১৯১৮ থেকে ১৯৩২ খৃস্টাব্দ পর্যন্ত প্রেসিডেন্সী কলেজে অধ্যাপনার পর কৃষ্ণনগর সরকারী কলেজের অধ্যক্ষ হিসাবে দায়িত্ব নেন রাজেন্দ্রনাথ। ১৯১৬ সালে তিনি বন্ধু বীরেন্দ্রনাথ মৈত্র ও খগেন্দ্ৰচন্দ্র দাশের সহযোগে ক্যালকাটা কেমিক্যাল কোম্পানী প্রাইভেট লিমিটেড স্থাপন করেন।
আল-আকসা বিশ্ববিদ্যালয়

আল-আকসা বিশ্ববিদ্যালয় () ১৯৫৫ সালে প্রতিষ্ঠিত একটি ফিলিস্তিনী বিশ্ববিদ্যালয়। এটি ফিলিস্তিনের গাজা শহরে অবস্থিত। এটিই দেশটির প্রাচীনতম সরকারি উচ্চশিক্ষা প্রতিষ্ঠান। এতে প্রায় ২৬,০০০ শিক্ষার্থী ও ১৪০০ কর্মকর্তা-কর্মচারী আছেন, যাদের মধ্যে প্রভাষক ও অধ্যাপক রয়েছেন ৩০০ জন।
১৯৫৫ খ্রিস্টাব্দে যোগ্য শিক্ষক প্রস্তুত করার জন্য মিশরীয় প্রশাসনের অধীনে একটি শিক্ষক ইনস্টিটিউট গঠন করা হয়। ১৯৯১ খ্রিস্টাব্দে ইনস্টিটিউটটি কলেজে রূপান্তরিত হয়, যা সরকারি শিক্ষা কলেজ (كلية التربية الحكومية) নামে পরিচিত ছিল। ১৯৯৪ সালে এটি মিশরের আইন শামস বিশ্ববিদ্যালয়ের সাথে একটি যৌথ গ্র্যাজুয়েট প্রোগ্রাম চালু করে। ২০০১ সালের ২১ সেপ্টেম্বর কলেজটি বিশ্ববিদ্যালয়ে উন্নীত হয় এবং এর নামকরণ করা হয় আল-আকসা বিশ্ববিদ্যালয়। এটি ১১ সদস্য বিশিষ্ট একটি উপদেষ্টা পরিষদ কর্তৃক পরিচালিত হয়।
জগদলপুর বিমানবন্দর

জগদলপুর বিমানবন্দর (IATA : JGB, ICAO: VEJR) একটি আঞ্চলিক বিমানবন্দর যা ভারতের ছত্তিসগড় রাজ্যের জগদলপুরের নিকটে অবস্থিত। ভারতের বিমানবন্দর কর্তৃপক্ষ (AAI) বিমানবন্দরের উন্নয়নের জন্য জুলাই ২০১৩ সালে প্রাক-সম্ভাব্যতা সমীক্ষা চালিয়েছিল এবং ভিজ্যুয়াল ফ্লাইট রুলস (VFR) এর শর্তে বিমানের পরিচালনা অনুমোদনের অনুমোদন দেয়। বিমানবন্দরটি সরকারের উড়ান প্রকল্পের আওতায় প্রতিষ্টিত করা হয়েছিল এবং জুলাই ২০১৭ সনে এই বিমানবন্দরের টার্মিনাল ভবন নির্মাণের ভিত্তিপ্রস্তর স্থাপন করা হয়।  2019 সালে এয়ারফিল্ডটি 3 C বিভাগে উন্নীত করা হয়েছিল, ATR-72 ধরনের বিমানের পরিচালনার অনুমতি দেয়। ২০২০ সালের ২১ সেপ্টেম্বর অ্যালায়েন্স এয়ার ATR-72 বিমান ব্যবহার করে হায়দরাবাদ এবং রায়পুরে ফ্লাইট শুরু করে। বর্তমানে জগদলপুর বিমানবন্দরের নাম পরিবর্তন করা হয়েছে, নতুন নাম রাখা হয়েছে মা দান্তেশ্বরী বিমানবন্দর, জগদলপুর।
কিরিমানজেশ্বর

কিরিমানজেশ্বর ভারতের কর্ণাটকের দক্ষিণ রাজ্যের একটি গ্রাম, এটি শ্রী অগষ্ঠ্যেশ্বর মন্দিরের জন্য সুপরিচিত। এটি কর্ণাটকের উদুপি জেলার বাইন্দুর তালুকায় অবস্থিত।
ভারতের ২০০১ সালের আদম শুমারি অনুসারে কিরিমানজেশ্বর জনসংখ্যা মোট ৭৩৭৮ জন এরমধ্যে পুরুষ ৩২১৫ জন এবং মহিলা ৪১৬৩ জন।